Tela araneorum

,Plin. Nat. 30.27; Sen., Ep. 122.23; Val.Max. Mem. 7.ext.14; Serv. ad Georgica 3.175 vel simpliciter Phaedr. 2.8.23: “Tollere haec  quantum est laboris?” aut ,Cat. 13.8; Historia Augusta 17.26.6. est tela captoria ab araneo texta, quae e filis araneis  genitis constat. 

Araneus, cum locum idoneum ad telam texendam invenerit, filum araneum secernere incipit. Quod filum aeris flumine movetur, et cum in aliquo loco adhaeserit, is aliam partem telae ad sedem suam fingit. Deinde huc illuc meando telam firmat. Medio filo, postquam telae initium litterae ‘y’ simile formavit, in superficiem solidam se demittit. Deinde, ad mediam telam reversus, fila radiantia et telam captoriam tortuosam texit. Denique fibram monitoriam facit, quae praedā in tela captā stringitur.

Praeter insecta, parvae quoque aves et vespertiliones telis validioribus capi possunt. Tenacitas telae araneorum umore celeriter deletur, et multi aranei novam telam quotidie texunt. Fieri potest, ut araneus telam suam veterem edat. Aminoacida quae obtinet ad novam construendam telam uti potest.

 De magnitudine 
Maximae telae araneorum aliquot metra quadrata in magnitudinem sunt, sicut Caerostris darwini, araneus Madagascariensis, telas texit, quarum dimetiens 25 metra attingere potest.

 De usu proverbiali 
Romani antiqui, cum opes pecuniasque sibi deesse significarent, se aranearum sacculos vel telas araneorum habere dicere solebant, sicut Catullus, qui, cum Fabullum ad cenandum invitaret, se nihil nisi sacculum aranearum habere dixit; attamen Fabullum, cum contra "meros amores" acceperit, bene cenaturum esse.Catullus 13.7-8.Afran. apud Festum 359.28. Heliogabalus, imperator Romanus (218-222), fertur ioci causa servos iussisse millena pondo sibi aranearum deferre proposito praemio.Aelius Lampridius apud Scriptores Historiae Augustae 17.26.6. 

 Notae 

Categoria:Araneae